Garry Rodrigues

Garry Mendes Rodrigues (sündinud 27. novembril 1990 Rotterdamis) on Hollandis sündinud Roheneemesaarte jalgpallur, kes mängib äärepoolkaitsjana Türgi kõrgliigaklubis Ankaragücü ja Roheneemesaarte jalgpallikoondises.

Klubikarjääri jooksul on Rodrigues mänginud muuhulgas Bulgaaria kõrgliigaklubis Sofia Levski (2013–2014), Hispaania kõrgliigaklubis Elche (2014–2015), Kreeka kõrgliigaklubis PAOK (2015–2017), Türgi kõrgliigaklubides Galatasaray (2017–2019) ja Fenerbahçe (2019–2020, laenul Al-Ittihadist) ning Saudi Araabia kõrgliigaklubis Al-Ittihad (2019–2021). Hooajal 2015–16 valiti ta PAOK-is mängides Kreeka kõrgliiga hooaja sümboolsesse koosseisu. Hooajal 2017–18 tuli ta Galatasarayga Türgi meistriks.

2021. aasta septembris sõlmis ta kolmeaastase lepingu Kreeka kõrgliigaklubiga Olympiakós. Hooajal 2021/22 tuli ta Olympiakósega Kreeka meistriks. 2023. aasta augustis sõlmis ta kaheaastase lepingu Ankaragücüga.

Roheneemesaarte jalgpallikoondises tegi Rodrigues 14. augustil 2013 sõprusmängus Gaboni vastu. Koondisekarjääri esimese värava lõi ta 6. septembril 2014 Aafrika rahvuste karikavõistluste valikmängus Nigeri vastu.https://www.national-football-teams.com/player/53413/Garry_Mendes_Rodrigues.html (vaadatud 16.1.2022) Ta on kuulunud Roheneemesaarte koondisse 2015. ja 2022. aasta Aafrika rahvaste karikavõistlustel.

 Viited 

 Välislingid 

Kategooria:Roheneemesaarte jalgpallurid
kategooria:Elche CF mängijad
Kategooria:Galatasaray SK mängijad
Kategooria:Fenerbahçe SK jalgpallurid‏‎
Kategooria:PAE Olympiakósi jalgpallurid
Kategooria:La Liga mängijad
Kategooria:Süper Ligi mängijad
Kategooria:Sündinud 1990